Realcor-veiling in gedrang | Die Vryburger
Die Realcor-hotelgebou te Bloubergstrand word hierdie week opgeveil.
Daar is egter weerstand teen die veiling. Mnre. Willie van Zyl en Deon Pienaar het selfs n hofaansoek ingedien om die veiling te stop.
Hulle vrees dat beleggers niks gaan kry van die R600 miljoen wat hulle belê het nie.
Willie van Zyl en Deon Pienaar is makelaars wat veg vir die regte van die beleggers en vra die hof dat beleggers as krediteure erken moet word.
"Dié beleggers is krediteure van die gelikwideerde maatskappy," voer Van Zyl aan.
Hy het toegang gekry tot die groot aantal kartonne met dokumente rakende die Realcor besigheid wat besonderhede het van die sowat 3,000 beleggers.
"Al die bokse was nie verseël nie. Die aantekeninge buite op die bokse stem nie ooreen met die inhoud daarvan nie. Dokumente wat niks te doen het met die Realcor-groep nie, is in die bokse gekry, maar daar was geen rekord daarvan nie," het hy gesê.
Die interdik teen die veiling gaan aangevra word om te keer dat die hotel van eienaar verwissel sonder dat die belange van beleggers in ag geneem word.
Van Zyl meen dié eis om likwidasie is skaars 'n tiende van die waarde van die beleggers se geld en dat die verliese wat hulle gaan ly, sou die veiling voortgaan, groter as dié van First Rand Bank (eiser) sal wees.
2 thoughts on "Realcor-veiling in gedrang"
Willie May 20, 2013 at 5:21 pm
Ja,my ma van 76 jaar oud het 1,8 miljoen in daai bedrogspul bele wat haar duur te staan gekom het.Vandag moet ons vir haar sorg omdat haar huidige opbrengs uit haar belegings haar nie aan die lewe kan hou nie.As ek dit nie mis het nie,het die ontwikkelaar/s vorige streke ook uitgehaal wat niks van gekom het nie.
Howard Wood May 23, 2013 at 7:38 pm
Weet enige iemand wie by die Reserwebank die aanstellings doen om die sogenaamde sindikasies te ondersoek? Wie ken vir wie en wie gee vir wie kick-backs en hoeveel geld het SARB algespandeer met watter resultate? Wie weet wie al die eiendomme dan teen winskoop pryse op veilings koop? Wie weet teen watter winste word dit weer verkoop of bedryf? Wie is verantwoordelik vir die georganiseerde poging om sindikasies te blameer en dan met die vrugte weg te loop? Weet enige iemand wie hierdie sindikaat is wat joernaliste met vals inligting voer? Terloops, ek is 'n buitestaander en kyk die ding van 'n ander kant. Dit is net te georganiseerd en ek daag 'n joernalis uit om te ondersoek.